"Setswana Puo ya Gae (HL)/P1 4 DBE/Ngwanaitseele 2019 NSC 5. Ke mo mosong, ga go motho yo o itumetseng jaaka Nkwe. O beile botala 40 fa pele ga gagwe. Maabane o letse a dirile sentle. Nkwe o ne a kgatlhilwe ke tsela e a tsamaisitseng tiro ka yona. E rile fa koloi ya ntlha e feta a e emisa. A folosa bapalami. A e tlhatlhoba. Go ne go se na phoso epe fela e a ka e supang mo go yona. Jaanong go ne go setse ntlha ya bofelo, enjene! A tsena mo koloing. A e tlopela mafura go fitlha fa mokgorong ole 45 wa gagwe. A bula koloi ka kwa pele. A gasa enjene ka oli e e leswe ele. A boela kwa go bona. A fologa a ntse a re, 'Koloi ya gago e siame sentle fa e se oli e e dutlang mo enjeneng.' Kotlhao ya enjene e e dutlisang leokwane e ne e le R10,00. 'Tlisa diranta tse di lesome!' Mokgweetsi a di ntsha. Le fa madi a a simolotseng ka ona a ne a se mantsi, o ne a 50 kgatlhiwa ke go atlega mo maitekong a gagwe a ntlha. Kana Motswana o rile: dinnye di tsala dikgolo. 6 Nkwe o ne a nnela go fotlha madi. Fa sejanaga se ne se se na phoso, o ne a se kgotlhela enjene ka oli. Pele litara ya oli e fela, ke fa e mo diretse R300,00. Dijanaga tse dingwe tse a neng a di tshwara ke tse di pegileng 55 palo e e fetileng ya batho, tsa dithaere tse di borethe, mabone a a sa tshubeng sentle. Bontsi jwa madi a gagwe bo ne ba tswa mo dijanageng tse di se nang tetla ya go nna dithekisi. Bona o ne a sa ba bontshe kutlwelobotlhoko, o ne a ba duedisa R100,00. O ne a tshwara di le lesomenngwe. Tsa mabone a a sa tshubeng sentle, a tshwara di le supa. 60 Tsa dithaere tse di borethe, a tshwara di le lesome. Tsa palo e e fetileng ya batho a tshwara di le tlhano. Madi otlhe a gagwe e ne e le R2 325, fa re tlhakanya le a koloi e a neng a e tshwarela lebelo. [E rulagantswe sešwa go tswa go Mantswe a Robong, ML Lephogole] 1.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Nkwe o ne a dirisa seaparo se a neng a se amogile Sajene Pitse go … A thusa Sajene Pitse ka tiro. B boloka batho mo ditseleng. C tsietsa bakgweetsi. D thusa Sajene gore a tle a bone se sešwa. (1) 1.1.2 Naya lebaka le le dirang gore Nkwe a emise dijanaga bosigo. (2) 1.1.3 A Nkwe o ne a na le sejanaga? Tshegetsa karabo ya gago ka lebaka. (2) 1.1.4 Goreng Nkwe a ne a tshwaya letsatsi la 3 Moranang 1961 mo alemanakeng? (2) 1.1.5 Mo dijanageng tse Nkwe a di tshwereng, ke dife tse a di duedisitseng madi a mannye? (1) Kwalololo e ileditswe Phetla"